Effects of indole-3-propionic acid on neurodegeneration, disease activity and cognitive decline in multiple sclerosis
Independent Research Fund Denmark
Rigshospitalet - Glostrup
Formålet med dette projekt er at undersøge, om personer med attakvis multipel sclerose (MS) kan have gavn af kosttilskud med indol-3-propionsyre (IPA). MS er en kronisk sygdom i hjernen og rygmarven og en af de hyppigste årsager til neurologisk handikap blandt yngre voksne. IPA er et molekyle, som dannes, når en lille gruppe af tarmbakterier nedbryder proteinbyggestenen tryptofan fra kosten. Celle- og dyreforsøg understøtter, at IPA kan justere på biologiske processer, som vi mener er vigtige for MS, og som de nuværende sklerosebehandlinger ikke kan rette op på. For at afprøve hypotesen vil vi udføre nedenstående forsøg: 1) et to-ugers pilotforsøg blandt raske personer, som vil hjælpe os med at identificere, den mest lovende dosis af IPA supplementering 2) et placebokontrolleret, lodtrækningsforsøg, der vil undersøge om seks-måneders IPA supplementering med start under eller kort efter akut sygdomsattak kan forhindre permanent nerveskade 3) et placebokontrolleret, lodtrækningsforsøg, der vil undersøge om supplementering med IPA kan begrænse fremtidig sygdomsaktivitet og kognitivt funktionstab blandt 200 personer med MS Vi håber, at IPA vil udgøre en af de første behandlinger, der i stedet for at supprimere immunsystemet virker ved at øge nervecellers evne til at modstå skade. Perspektivet er, at IPA kan supplementere de allerede godkendte behandlinger og på den måde bidrage til at bevare værdifuld funktionsdygtighed hos yngre voksne med MS eller forstadier sygdommen.
Research Projects (Max 10 MDKK) / DFF-Forskningsprojekt2 - Styrket klinisk og uafhængig forskning / grant